Poetisk språkfunksjon
Den siste funksjonen vi skal ta med her, er den poetiske funksjonen. Som namnet tilseier, har dette noko med skjønnlitteratur å gjere. Den poetiske funksjonen er særleg tydeleg når fokuset ligg på språket i seg sjølv, og det er ofte tilfelle i skjønnlitteraturen.
Listen
Kanskje særleg når vi les lyriske tekstar, som til dømes eit dikt, legg vi spesielt merke til korleis lyrikaren har ordlagt seg. Gjennom ordval, vers- og strofeinndeling og ulike språklege verkemiddel som skil seg frå "kvardagsspråket" ser vi ofte raskt at språket i seg sjølv blir ekstra tydeleg.
Som ein parallell til den tradisjonelle kommunikasjonsmodellen, kan vi setje dei ulike språkfunksjonane opp i eit liknande system:
FUNKSJON
FORKLARING
DØME
Emotiv funksjon (kjensler)
Fokus på avsendar
"Jippi!"
Konativ funksjon (overtyde)
Fokus på mottakar
"Stem på oss!"
Referensiell/informativ funksjon (saksforhold)
Fokus på konteksten
"Tigeren kan vi kjenne igjen på stripemønsteret. Det er det største nålevende kattedyret vi har."
Metaspråkleg funksjon (forklaringar til språket)
Fokus på koden
"Forstår du kva eg meiner med det omgrepet...?"
Fatisk funksjon (sosial)
Fokus på formidlinga/kontakten
"Ja ja...fint vær i dag...ja ja men sann..."
Poetisk funksjon (språket i seg sjølv)
Fokus på språket/meldinga
"Dråpen / henger der / ikke"


Oppgåver
Dagens språkfunksjonar
Tekstanalyse av politisk debatt
Sjølv om dømet ovanfor inneheld dei fleste språkfunksjonane vi har trekt fram her, kan vi nok slå fast at den konative funksjonen er viktigast, og det som altså i størst grad blir kommunisert, er at vi/mottakaren bør stemme på dette partiet.
Legg likevel merke til at denne bodskapen aldri blir kommunisert direkte. Ein språkfunksjon kan godt komme til uttrykk indirekte, og i mange tilfelle bruker vi også kroppsspråket til å vise kva vi faktisk vil seie.
Ofte kan vi også setje nye språkfunksjonar i fokus berre ved å endre på forma:
Ofte
kan vi
setje nye språkfunksjonar i
fokus
berre ved å
endra på
forma
Opphav / bruksrett:
Torgrim Gram Økland
Marita Aksnes